દિલ્હીઃ ઉત્તમ નગરમાં કપડાની દુકાનમાં લાગી ભીષણ આગ | Delhi: Fire breaks out at a clothes showroom in Uttam Nagar. - Gujarati Oneindia
નવી દિલ્હીઃ દિલ્હીમાં એક કપડાના શોરૂમમાં ભીષણ આગ લાગી છે. જાણકારી મુજબ આ આગ ઉત્તમ નગર સ્થિત એક કપડાના શોરૂમમાં લાગી છે. આગ એટલી ભયાનક છે કે તેના પર કાબૂ મેળવવા માટે ફાયર ફાઈટરની 25 ગાડીઓ ઘટના સ્થળે પહોંચી ગઈ છે. ફાયર ફાઈટરની આ તમામ ગાડીઓ આગ પર કાબૂ મેળવવાની કોશિશ કરી રહી છે, પરંતુ હજુ સુધી આગ પર કાબૂ મેળવી શકાયો નથી.
શોરૂમમાં કયા કારણસર આગ લાગી તે અંગે હજુ કોઈપણ પ્રકારની માહિતી મળી નથી. રાત્રીના સમયે આગ લાગી ત્યારે શોરૂમ બંધ હોય અંદર કોઈપણ પ્રકારની જાનહાની ન થઈ હોવાનો અંદાજો લગાવવામાં આવ્યો છે. આ મામલે વધુ તપાસ હાથ ધરવામાં આવી છે. આ મામલે વધુ જાણકારી મળી નથી.